આ ધારાસભ્યોએ કોંગ્રેસ પક્ષમાં જોડાવવા માટે તેમની સાથે પરામર્શ કર્યો હતો. આપ માટે સૌથી ચિંતાજનક વાત એ છે કે આ ચાર ધારાસભ્યએ કોંગ્રેસના વરિષ્ઠ નેતાઓને એવી ખાતરી આપી છે કે તેમના પછી અન્ય ૩૧ ધારાસભ્ય પણ કોંગ્રેસમાં આવી શકે છે. આ મુદ્દે કોંગ્રેસમાં પણ સઘન ચર્ચાઓ ચાલી રહી છે, જોકે પક્ષના દિલ્હી એકમે આ પગલા સામે કેટલાક વાંધા રજૂ કર્યા છે. દિલ્હી પ્રદેશ કોંગ્રેસ સમિતિના અધ્યક્ષ અજય માકન અને દિલ્હીના પ્રભારી તેમજ પક્ષના મહામંત્રીએ આ અંગે કોઈ પ્રશ્નનો જવાબ આપવા ઈન્કાર કર્યો છે.